stanford-oval/wikipedia huggingface dataset:
העולם ההלניסטי
הארצות העיקריות > הממלכות היווניות של באקטריה ושל הודו

הממלכה היוונית של באקטריה נמצאה באזור אפגניסטן ופקיסטן של ימינו. ראשיתה, בדומה לממלכות הלניסטיות אחרות, במתיישבים היוונים שהותיר אחריו אלכסנדר הגדול במסעו מזרחה במחצית השנייה של המאה ה-4. במלחמות הדיאדוכים נפלה באקטריה תחת שליטתו של בית סלאוקוס, אך הריחוק הרב ממרכז הכובד הסלאוקי במערב החליש את המרות של השלטון המרכזי ולקראת אמצע המאה ה-3 לפנה"ס הכתיר עצמו אציל מקומי בשם דיאודטוס למלך.
ממלכה זו, שהייתה המרוחקת ביותר והמנותקת ביותר מהים התיכון מבין הארצות ההלניסטיות הייתה גם הראשונה ליפול. קשיים רבים שניצבו לפני השליטים ההלניסטיים האחרים, ובמיוחד המוצא היווני של השליטים שמלכו בארץ המאוכלסת בבני עמים שונים שאין בינם ליוונות דבר וחצי דבר הייתה בעוכריהם. המרחק העצום בין באקטריה ליוון לא אפשר גלי הגירה משמעותיים כמו שהיו במצרים ובממלכה הסלאוקית. לכן, די היה בפלישה צבאית קשה אחת כדי למוטט את השלטון הרעוע שלא הצליח לגשר על הפערים בינו למציאות הקשה.
השלטון הסלאוקי לא יכול היה להגיב למעשה מרידה זה היות ששליטה של פרתיה (אזור אירן של היום) שנמצאת בין באקטריה למרכז הכובד הסלאוקי, שאף היא הייתה לפני כן טריטוריה סלאוקית גם כן הכריזו על עצמו כמלך וכך יצא שפרתיה חצצה בגופה בין ממלכת באקטריה הצעירה לזעם הסלאוקי שיכול היה לנחות עליה אלמלא חציצה זו.
דיאדוטוס השני, בנו של מייסד הממלכה הופל משלטונו בשנת 230 לפנה"ס על ידי אאותידמוס שיסד שושלת משלו. בשנת 210, כ-40 שנה לאחר המרידה הגיע סוף סוף אנטיוכוס השלישי, המלך הסלאוקי, בראש צבא גדול לבאקטריה ותבע את זכויותיו. אנטיוכוס הסתפק בכניעה פורמלית וקבלת מרות מן הפה אל החוץ ולא ביצע שינויים כלשהם במבנה הממלכה הצעירה. עם חזרתו של אנטיוכוס חזרה ללב הממלכה הסלאוקית נפרמו קשרים אלה באותה המהירות שבה נוצרו.
דמטריוס הראשון ניצל את החלשות שכניו, במיוחד את התפרקות האימפריה המאורית ופלש להודו בשנת 180 לפנה"ס וכוננו שם ממלכה יוונית נוספת. פלישה זו הייתה שיאה של הממלכה ואחריה באה ניוון איטי וחורבן על ידי פלישת שבטים ברברים בשנת 130 לפנה"ס.
הממלכה ההודית שנוסדה על ידי הפולשים היוונים מבאקטריה התקיימה במשך כ-200 שנים ובשל הריחוק הגאוגרפי הרב ממרכזי האוריינות היוונית בים התיכון רק מידע מועד השתמר במקורות אודות ממלכה זו. מהמעט שידוע על ממלכה זו נראה שפרק זמן אחרי הכיבוש קיבלו על עצמם המלכים היוונים את הבודהיזם והמשיכו את התפשטות הממלכה לאזור פוג'אה של היום. לאחר מותו של מננדר, השליט החזק, בשנת 130 לפנה"ס נראה שהממלכה התפרקה למרכיבים קטנים שהחלישו את העמדה היוונית שלא הייתה חזקה במיוחד נוכח מיעוט היוונים באזור. בשנת 70 לפנה"ס שטחים רבים אבדו, ככל הנראה לפולשים שהחריבו את הממלכה היוונית בבאקטריה. הממלכה הוכרעה באופן סופי בסביבות שנת 10 לספירה וחדלה מלהתקיים.
שולי העולם ההלניסטי

לצד ממלכות הלניסטיות מובהקות שנוסדו על ידי הדיאדוכים ויורשיהם או שהיו קיימות עוד לפני תקופתו של אלכסנדר, דוגמת מוקדון או יוון גופא, נוצרו ממלכות נוספות שקיבלו על עצמן במידה זו או אחרת את התרבות ההלניסטית או שהיו ממשיכות דרכה של יוון מימי הקולוניזציה היוונית במערב ובמזרח.
שולי העולם ההלניסטי > אפירוס

אפירוס היא ישות מדינית חצי-ברברית עתיקה ביוון העתיקה ליד איליריה (צפון מערב יוון ודרום אלבניה המודרניים. זהו אזור הררי בעל האקלים האלפיני. בדומה למוקדון, תושביה של אפירוס שאבו מסורות יווניות רבות, אך ההשפעה היוונית באפירוס הייתה קטנה יותר מההשפעה היוונית במוקדון. האיחוד המדיני של אפירוס החל בעת עלייתה של השושלת האייאקידית לגדולה בערך בשנת 380 לפנה"ס ונמשך עד השתלטותה על השבטים האחרים וכינון ממלכה ריכוזית בתקופה ההלניסטית.
פירוס הוא הנציג הבולט ביותר של אפירוס במפה ההיסטורית. מלך לוחמני זה שאף להאדיר את שם ממלכתו ואת יוקרתה בעולם, אך ללא הצלחה יתרה. בסופו של דבר נכשל במאמציו והשלטון המלכותי התפרק. למרות פירוק הממלכה, נותרה אפירוס כוח משמעותי באזור במאה ה-2 לפנה"ס תחת שליטתה של הליגה האפריוטית שהורכבה מהשבטים השונים.
בשתי המלחמות המוקדוניות הראשונות (המחצית הראשונה של המאה ה-2 לפנה"ס) נותרה נייטרלית, אך התפצלה במלחמה המקדונית השלישית, כשהשבט המולוסי החזק צידד בפרסאוס, מלך מוקדון. התוצאה הייתה הרת גורל לאפריוטים. הזעם הרומי שהתפרץ במלוא עוזו על בעלת הברית הסוררת הביא להגליית 150,000 אפריוטים מבתיהם והחורבן הכלכלי-חברתי היה כה קשה שלקח לאפירוס 500 שנה להשתקם באופן סופי מתוצאות ההתפרעות הרומית.
שולי העולם ההלניסטי > יוון הגדולה

יוון הגדולה הוא אזור גאוגרפי הגובל בים האיוני וכולל בתוכו את הקצה הדרומי של חצי האי האפניני ואת החלק המזרחי של סיציליה. בדרך כלל לא נהוג לכלול את האזור הזה בתרבות ההלניסטית כי ערים אלה נוסדו בתקופת התפשטות הקולוניזציה היוונית מערבה בתקופה הארכאית. יתרה מכך, האזור היה קרוב מאוד לרומא ונכבש על ידה כבר במאה ה-3 לפנה"ס, עת כינון התקופה ההלניסטית. עם זאת, הייתה לאזור זה השפעה מכרעת על רומא ודרך כך על התרבות הרומית.
הערים החשובות ביותר באזור זה היו סירקוסאי שהייתה העיר היוונית החשובה ביותר בסיציליה. סיציליה נלחמה במשך מאות שנים עם קרתגו על השליטה באי, אך ללא הכרעה ברורה. במלחמה הפונית הראשונה (אמצע המאה ה-3 לפנה"ס) צידדה ברומא וקיבלה שטחים קרתגים רבים אחרי הניצחון הרומי, אך במלחמה הפונית השנייה עמדה לימינה של קרתגו. החורבן שהמיטו עליה הרומאים היו עצום ולקח לה זמן רב להתאושש ממנו.
עיר חשובה אחרת הייתה טרנטום בקצה הדרומי-מזרחי של המגף האיטלקי. עיר מסחר חשובה זו נהנתה מפריחה כלכלית רבה, בדומה לערים יווניות אחרות באזור.
ההתפשטות הרומית בסוף המאה ה-3 הביאה את הערים היווניות מחצי האי האפניני להזמין את פירוס, מלך אפירוס, לגונן עליה, אך למרות הניצחונות ההתחלתיים במלחמה שפרצה בינו לרומאי ניגף פירוס לפני הצבא הרומי וחזר כלעומת שבא. טרנטום והערים היווניות בחצי האי האפניני עברו לשליטה רומית. תורה של סירקוסאי בא, כאמור, כ-70 שנה לאחר מכן.
שולי העולם ההלניסטי > פונטוס

ממלכת פונטוס (יוונית Πόντος - "(ה)עיקרי") נוסדה בשנת 302 לפנה"ס על ידי מיתרידטס הראשון (יוונית Mιθριδάτης Α' Kτίστης - "מיתרידטס המייסד"), בנו של שליט פרסי שעשה בשירותיו של אנטיגונוס מונופתלמוס. ליבה של הממלכה השתרע לאורך חופי הים השחור, מזרחית לנהר הקיזילאירמאק, אך בשיאה כללה גם את קולכיס, וחלקים מביתיניה, פפלגוניה וארמניה הקטנה.
מלכה האחרון של פונטוס, מיתרידטס השישי, היה מאויביה המרים של הרפובליקה הרומית. הוא עלה לשלטון לאחר מאבקי ירושה מרים בינו לבין אימו ואחיו הצעיר בערך בשנת 111 לפנה"ס. בשנת 110 לפנה"ס פלש מיתרידטס השישי לחצי האי קרים על פי בקשת ההתיישבויות היווניות שם. הוא הביס את הסקיתים שאיימו על מושבות אלו, והוכתר כמלך ממלכת בוספורוס.
במהלך מלכותו הגדיל את שטח ממלכתו עד למזרחה של יוון, ופתח בשלוש מלחמות כנגד הרומאים. מיתרידטס השישי הובס סופית בשנת 66 לפנה"ס על ידי גנאיוס פומפיוס מגנוס, אשר הפך את פונטוס לפרובינקיה רומית שנה לאחר מכן. מיתרידטס התאבד לאחר מכן עקב מרד שפרץ נגדו בהנהגת בנו, פארנקס השני. משעלה האחרון על כס המלוכה, הוא ניצל את מלחמת האזרחים הרומית כדי לנסות להחזיר שטחים לממלכתו, אך ניגף בשנת 47 לפנה"ס בקרב זֵלה ליד טוקאט של ימינו. בעקבות קרב זה טבע יוליוס קיסר את האמרה "Veni, vidi, vici" (באתי, ראיתי, ניצחתי).
שולי העולם ההלניסטי > ממלכת בוספורוס

ממלכת בוספורוס היא ישות מדינית עתיקה שהתקיימה בחופיו המזרחיים והצפוניים של הים השחור ליד מצר קרץ' (כיום חצי האי קרים בשטח אוקראינה וחלק ממחוז קרסנודר השייך לרוסיה). בדומה ליישובים היווניים ביוון הגדולה, גם ראשיתה של ממלכת בוספורוס בגלי ההגירה היווניים.
הפולייס היווניות השונות התאחדו לישות מדינית אחת בשנת 480 לפנה"ס. השפעתם על יוון הקלאסית, שפרחה בתקופה המקבילה בבלקן הייתה מועטה בגלל הריחוק הגאוגרפי הרב. עם זאת, חלק מערי חצי האי קרים, שלא היו תחת שליטת הממלכה היו חברים בברית האטית דלית בראשות אתונה העתיקה. הממלכה הגיעה לשיא כוחה במאה הראשונה לפנה"ס, עת כרתה ברית עם מיתרידטס השישי נגד הרומאים. התבוסה במלחמה לא המיטה אסון על הממלכה, בניגוד למה שקרה לממלכת פונטוס כי הריחוק הגאוגרפי הציל אותה מאימת החרב הרומית.
הממלכה המשיכה להתקיים עד גלי ההגירה ההונית, שעברו בסערה באזור והחריבו את הממלכה שלא השתקמה עוד, אך עריה השונות המשיכו לשגשג אחרי שהתאוששו בעזרת האימפריה הביזנטית.
השגשוג הכלכלי הושג בעקבות יצוא עודפי חקלאות, בראש ובראשונה דגנים - שעורה וחיטה. בנוסף לדגנים ייצאה הממלכה דגים מיובשים, בשר מיובש, בקר וכיוצא באלה. היבוא התמקד בעיקר בשמן זית, יין ומוצרי מותרות יוונים. אחרי כינון היחסים התקינים עם הרומאים, פרח המסחר ביתר שאת, כשמוצרי היצוא והיבוא נותרו ללא שינוי.
שולי העולם ההלניסטי > ביתיניה

ביתיניה היא ארץ קטנה בחלקה הצפון-מערבי של אסיה הקטנה. היא נוסדה על ידי שבטים תראקים עוד לפני בוא היוונים לאזור. היא נותרה פרובינציה נידחת בממלכת פרס ועברה לשליטתו של אלכסנדר מוקדון כשהוא פלש לאזור בשנת 334 לפנה"ס.
אחרי מותו של אלכסנדר הגדול הייתה ביתיניה, בדומה לפרגמון, חלק מנחלתו של ליסימכוס, אך בשונה מפרגמון מעולם לא עלתה למעמד גבוה בקרב הממלכות ההלניסטיות. בדומה לפרגמון לא אוימה על ידי אויבים חזקים ונהנתה משגשוג כלכלי. למרות קרבתה ליוון ולממלכות הלניסטיות מובהקות, תרבותה נותרה ברובה ברברית וההשפעה היוונית בה הייתה קטנה יחסית.
הממלכה המשיכה בקיומה עד שפלש לתוכה מיתרידטס השישי, מלך פונטוס וכך הייתה, שלא מרצונה, עילה למלחמת מיתרידטס הראשונה. לאחר הניצחון הרומי הסופי על מיתרידטס (המאה ה-1 לפנה"ס) הפכה לחלק מהמדינה הרומית.
שולי העולם ההלניסטי > גלטיה

גלטיה נוסדה על ידי שבטים קלטים שפלשו בסוף המאה ה-3 לפנה"ס לבלקן. למרות הצלחות ראשונות, נהדפו על ידי האיטולים ועברו לאסיה הקטנה, שבמרכזה התיישבו. הגלטים עשו צרות גם באסיה הקטנה, אך בסופו של דבר הובסו על ידי אנטיוכוס הראשון בשנת 275 לפנה"ס. לאחר שהתמסדו, הרוויחו הגלטים את לחמם בתור שכירי חרב, בעיקר בצבא הסלאוקי. בסופו של דבר שולבה גלטיה בשטחיה של רומא וכוננה בשטחה פרובינקיה רומית רשמית.
שולי העולם ההלניסטי > קומגנה

קומגנה הייתה ממלכה הלניסטית עצמאית נוספת בדרום מרכזה של אסיה הקטנה, אשר הניפה את נס המרד נגד בית סלאוקוס בשנת 163 לפנה"ס. הממלכה הצליחה לשמור על עצמאותה משך 235 שנים עד שסופחה לאימפריה הרומית בשנת 72 לספירה. בתקופה זו הייתה חלק מהפרובינקיה הרומית של סוריה. בכך הייתה קומגנה יוצאת דופן מבין יתר הממלכות הקטנות באסיה הקטנה, והיא ידועה במיוחד במקדש הקבורה המגלומני שהקים מלכה אנטיוכוס הראשון תאוס על פסגת הר נמרוט.
ראו גם

אויקומנה
יוון העתיקה
התקופה ההלניסטית בארץ ישראל
אסיה הקטנה בתקופה ההלניסטית
לקריאה נוספת

דוד גולן, תולדות העולם ההלניסטי, מגנס, מהדורה ראשונה תשמ"ג
הערות שוליים

↑  למשל כפי שבא הדבר לידי ביטוי בפיליפיקות של דמוסתנס
| יוון העתיקה |
| --- | --- | --- |
| תקופת המעבר | איונים • דורים • הפלישה הדורית • התקופה הגאומטרית | הפרתנון |
| התקופה הארכאית | פוליס • הקולוניזציה היוונית • טיראניה • הומרוס • הסיודוס | הפרתנון |
| התקופה הקלאסית | מלחמת פרס–יוון • אתונה העתיקה • ספרטה • תבאי • התיאטרון ביוון העתיקה | הפרתנון |
| התקופה ההלניסטית | התרבות ההלניסטית • הממלכה הסלאוקית • מוקדון • מצרים • יוון • פונטוס • פרגמון • אפירוס | הפרתנון |
| היסטוריה צבאית | פלנקס • הופליט • הצבא הספרטני • הצבא המוקדוני | הפרתנון |
| נושאי רוחב | אדריכלות • אמנות • דת • החברה • כלכלה • מטבח • תיאטרון • מיתולוגיה • מתמטיקה • פילוסופיה • ספורט • ספרות | הפרתנון |
פורטל יוון העתיקה
ממלכת התלמיים בשיא כוחה ושכנותיה; המספרים מייצגים את הארצות הבאות: 8 - קפדוקיה, 7 - ביתיניה, 6 - פרגמון, 5 - מחוזות תלמיים מעבר לים, 4 - הליגה האכאית, 3 הליגה האיטולית, 2 - אפירוס
הגאלי הגוסס, מפסגות האמנות הפרגמית
הממלכה הסלאוקית בשיא כוחה
הממלכה היוונית של באקטריה בשיא כוחה (שנת 180 לפנה"ס לערך)
יוון הגדולה - המאה ה-3 לפנה"ס - חסר במפה החלק הצפוני - מזרחי, הכולל את הערים החשובות טאראנטום, בארי וברינדיזייום
מטבע הנושא את דיוקנו של מיתרידטס השישי
הערים היווניות שייסדו את הממלכה
Cowboy Carter Tour

Cowboy Carter Tour (ידוע גם בתור Cowboy Carter and the Rodeo Chitlin' Circuit Tour) הוא סיבוב ההופעות העשירי של הזמרת-יוצרת האמריקאית ביונסה. אשר יתקיים כתמיכה באלבום האולפן השמיני שלה, Cowboy Carter. הסיבוב הופות אמור להתחיל ב-28 באפריל 2025, באינגלווד, קליפורניה, וצפוי להסתיים ב-13 ביולי 2025, באטלנטה, ג'ורג'יה. זהו סיבוב ההופעות הראשון של ביונסה מאז סיבוב ההופעות העולמי של "Renaissance World Tour" בשנת 2023, והוא סיבוב ההופעות החמישי שלה בסך הכל באצטדיונים.
רקע והכרה

ביונסה יצאה לסיבוב ההופעות העולמי "Renaissance World Tour", סיבוב ההופעות התשיעי שלה, בשנת 2023, כתמיכה באלבום האולפן השביעי שלה, Renaissance ‏(2022), ושברה את השיא לסיבוב ההופעות הרווחי ביותר של אמן שחור בהיסטוריה. ב-2024 היא הוציאה את אלבום האולפן השמיני שלה, Cowboy Carter, שהוביל את טקס פרסי גראמי ה-67 עם 11 מועמדויות ו-3 קטגוריות מנצחות, כולל אלבום השנה ואלבום הקאנטרי הטוב ביותר. כדי לתמוך עוד יותר באלבום, ביונסה עמדה בראש ספיישל של נטפליקס שזכה לכינוי "Byoncé Bowl", ולכדה את הופעת המחצית במשחק ה-NFL 2024 ביום חג המולד באצטדיון NRG של יוסטון.
לסוף השידור נוסף קטע וידאו קצר עם תאריך נקוב ל-14 בינואר 2025, המצביע על סיבוב הופעות אפשרי. ההכרזה, לעומת זאת, נדחתה למועד מאוחר יותר שלא מוגדר עקב ההרס שנגרם על ידי השריפות בדרום קליפורניה בינואר 2025. ב-1 בפברואר 2025, כשעה לפני חצות שעון המזרח, נטפליקס צייצה בטוויטר את השיר "Sweet Honey Buckiin'" בו הופיעו מילות השיר "Look at that horse" עם קישור להופעה של ביונסה "Byoncé Bowl". מעריצים הבחינו במהירות ש"Cowboy Carter Tour" התווסף ככרטיס כותרת בסוף הספיישל, והגיע לרשתות החברתיות. בסביבות חצות ב-2 בפברואר 2025, ביונסה פרסמה סרטוני תדמית ועדכנה את חשבונות המדיה החברתית ואת האתר השונים שלה עם הכותרת "Cowboy Carter Tour 2025", במלוא המילים, יחד עם תמונה חדשה. תאריכים נוספים לשיקגו, לונדון, פריז ואטלנטה הוכרזו ב-10 בפברואר.
תאריכי הופעות

| תאריך (2025) | עיר | מדינה | מיקום | נוכחות | הכנסות |
| --- | --- | --- | --- | --- | --- |
| 28 באפריל | אינגלווד | ארצות הברית | SoFi Stadium | — | — |
| 1 במאי | אינגלווד | ארצות הברית | SoFi Stadium | — | — |
| 4 במאי | אינגלווד | ארצות הברית | SoFi Stadium | — | — |
| 7 במאי | אינגלווד | ארצות הברית | SoFi Stadium | — | — |
| 15 במאי | שיקגו | ארצות הברית | סולג'ר פילד | — | — |
| 17 במאי | שיקגו | ארצות הברית | סולג'ר פילד | — | — |
| 18 במאי | שיקגו | ארצות הברית | סולג'ר פילד | — | — |
| 22 במאי | מזרח רתרפורד | ארצות הברית | אצטדיון מטלייף | — | — |
| 24 במאי | מזרח רתרפורד | ארצות הברית | אצטדיון מטלייף | — | — |
| 25 במאי | מזרח רתרפורד | ארצות הברית | אצטדיון מטלייף | — | — |
| 28 במאי | מזרח רתרפורד | ארצות הברית | אצטדיון מטלייף | — | — |
| 5 ביוני | לונדון | אנגליה | אצטדיון טוטנהאם הוטספר | — | — |
| 7 ביוני | לונדון | אנגליה | אצטדיון טוטנהאם הוטספר | — | — |
| 10 ביוני | לונדון | אנגליה | אצטדיון טוטנהאם הוטספר | — | — |
| 12 ביוני | לונדון | אנגליה | אצטדיון טוטנהאם הוטספר | — | — |
| 14 ביוני | לונדון | אנגליה | אצטדיון טוטנהאם הוטספר | — | — |
| 16 ביוני | לונדון | אנגליה | אצטדיון טוטנהאם הוטספר | — | — |
| 19 ביוני | סן-דני | צרפת | סטאד דה פראנס | — | — |
| 21 ביוני | סן-דני | צרפת | סטאד דה פראנס | — | — |
| 22 ביוני | סן-דני | צרפת | סטאד דה פראנס | — | — |
| 28 ביוני | יוסטון | ארצות הברית | אצטדיון NRG | — | — |
| 29 ביוני | יוסטון | ארצות הברית | אצטדיון NRG | — | — |
| 4 ביולי | לנדובר | ארצות הברית | מגרש פדקס | — | — |
| 7 ביולי | לנדובר | ארצות הברית | מגרש פדקס | — | — |
| 10 ביולי | אטלנטה | ארצות הברית | אצטדיון מרצדס-בנץ | — | — |
| 11 ביולי | אטלנטה | ארצות הברית | אצטדיון מרצדס-בנץ | — | — |
| 13 ביולי | אטלנטה | ארצות הברית | אצטדיון מרצדס-בנץ | — | — |
| סך הכל | סך הכל | סך הכל | סך הכל | — | — |
ביאורים

↑  מתקיים בלוס אנג'לס.
↑  מתקיים בניו יורק.
↑  מתקיים בפריז.
↑  מתקיים בוושינגטון די. סי..
משרד ההגנה (איראן)

| --- | --- |


 מידע כללי
 מדינה:  איראן 
 תחום שיפוט:  איראן 
 תאריך הקמה:  22 באוגוסט 1989
 ממשלה:  איראן איראן
 שר:  אמיר חאתמי
 מנהל:  מוחמד-רזא אשתיאני 
 http://www.mod.ir/
 קואורדינטות:  35°47′45″N 51°28′53″E﻿ / ﻿35.795833333333°N 51.481388888889°E﻿ / 35.795833333333; 51.481388888889
 he
 
"המשרד להגנה ולוגיסטיקה של הכוחות המזוינים" (בפרסית: وزارت دفاع و پشتیبانی نیروهای مسلح جمهوری اسلامی ایران) או בקיצור "משרד ההגנה האיראני" (MODAFL), הוא משרד הביטחון של הרפובליקה האסלאמית של איראן.
הוא הוקם בשנת 1989, וכפופים לו צבא איראן ומשמרות המהפכה האסלאמית. נועד לספק מעטפת הגנה באמצעות שורה של תעשיות צבאיות עצמאיות. הוא הוקם על בסיס איחוד של גופי לוגיסטיקה ורכש שהיו כפופים במקור לצבא ולמשמרות המהפכה, במטרה לייעל ולרכז את הרכש הצבאי.
במסגרת תפקידו אחראי על פיתוח אמל"ח וניהול התעשיות הצבאיות, תחזוקה של אמל"ח קיים, תיאום במסגרת מחקר ופיתוח של האמל"ח וטכנולוגיות צבאיות וכן, ריכוז הרכש מחו"ל. בניגוד למשרדי ביטחון מקבילים בעולם, אינו אחראי על עיצוב מדיניות הביטחון, סמכות זו נתונה בידי משמרות המהפכה ומטכ"ל הצבא, שאחראים על הכוונת המחקר, הפיתוח והייצור המתבצע תחת משרד ההגנה.
הוא מעורב בתוכנית הגרעין האיראנית ותוכנית הטילים האיראנית ובשל כך הוטלו על הארגון סנקציות על ידי ארצות הברית ואירופה.
הוא אחד משלושת המשרדים בממשל איראן אשר פועלים בתוך גבולות המדינה וגם מחוצה לה.
מבנה ארגוני

מלבד צבא איראן ומשמרות המהפכה, כפופים למשרד ההגנה מספר רב של תעשיות צבאיות האחראיות על פיתוחים צבאיים וטכנולוגיות בתחומים מגוונים: אלקטרוניקה, תעופה, מנועים רקטים, חומרים מרוכבים וכו'. באמצעותם מספק לצבא ולמשמרות המהפכה את מרבית הנשק והציוד המשמש אותם.
בין ארגוני התעשיות שפורסמו בגלוי:
| שם | תפקיד |
| --- | --- |
DIO: ארגון תעשיות ביטחוניות
AIO: ארגון תעשייה אווירית
IAIO: ארגון תעשיית התעופה של איראן כולל בתוכו את תעשיית: HESA ו-QODS
IEI: ארגון תעשיית האלקטרוניקה של איראן כולל בתוכו את תעשיית: IOI
ארגונים נוספים הכפופים לו שפורסמו בגלוי:
שרי ההגנה

| מספר> השר להגנה לאומית | שם> השר להגנה לאומית | התחלת כהונה> השר להגנה לאומית | סיום כהונה> השר להגנה לאומית | משך כהונה> השר להגנה לאומית | תחת נשיא איראן> השר להגנה לאומית |
| --- | --- | --- | --- | --- | --- |
| 1 | אחמד מדני | 22 בפברואר 1979 | 31 במרץ 1979 | 37 ימים | ללא נשיא בתקופה זו ראש הממשלה מהדי באזרגאן |
| 2 | תקי ריאחי | 31 במרץ 1979 | 18 בספטמבר 1979 | 171 ימים | ללא נשיא בתקופה זו ראש הממשלה מהדי באזרגאן |
| 3 | מוסטפא צ'אמראן | 30 בספטמבר 1979 | 28 במאי 1980 | 241 ימים | אבולחסן בני-סדר |
| 4 | ג'אווד פאכורי | 10 בספטמבר 1980 | 17 באוגוסט 1981 | 341 ימים | אבולחסן בני-סדר |
| 5 | מוסא נאמג'ו | 17 באוגוסט 1981 | 29 בספטמבר 1981 | 43 ימים (נהרג) | מוחמד עלי רג'אי |
| 6 | מוחמד סלימי | 2 בנובמבר 1981 | 14 באוגוסט 1984 | שנתיים ו-286 ימים | עלי חמינאי |
שר ההגנה
| 7 | מוחמד חוסין ג'לאלי | 28 באוקטובר 1985 | 29 באוגוסט 1989 | 3 שנים ו-305 ימים | עלי חמינאי |
שר ההגנה והלוגיסטיקה של הכוחות המזוינים
| 8 | אכבר תורכאן | 29 באוגוסט 1989 | 16 באוגוסט 1993 | 3 שנים ו-352 ימים | אכבר האשמי רפסנג'אני |
| 9 | מוחמד פורוזנדה | 16 באוגוסט 1993 | 20 באוגוסט 1997 | 4 שנים ו4 ימים | אכבר האשמי רפסנג'אני |
| 10 | עלי שמח'אני | 20 באוגוסט 1997 | 24 באוגוסט 2005 | 8 שנים ו4 ימים | מוחמד ח'אתמי |
| 11 | מוסטפא מוחמד נג'אר | 24 באוגוסט 2005 | 3 בספטמבר 2009 | 4 שנים ו10 ימים | מחמוד אחמדינז'אד |
| 12 | אחמד וחידי | 3 בספטמבר 2009 | 15 באוגוסט 2013 | 3 שנים ו-346 ימים | מחמוד אחמדינז'אד |
| 13 | חוסיין דהקאן | 15 באוגוסט 2013 | 20 באוגוסט 2017 | 4 שנים ו5 ימים | חסן רוחאני |
| 14 | אמיר חאתמי | 20 באוגוסט 2017 | 25 באוגוסט 2021 | 4 שנים ו5 ימים | חסן רוחאני |
| 15 | מוחמד-רזא אשתיאני | 25 באוגוסט 2021 | 21 באוגוסט 2024 | 3 שנים ויומיים | אבראהים ראיסי |
| 16 | עזיז נסירזאדה | 21 באוגוסט 2024 | הווה | הווה | מסעוד פזשכיאן |
הערות שוליים

1 2  "משרד הביטחון האיראני נחשף", עמי רוחקס דומבה, 23 במרץ 2015, IsraelDefense
↑  דוח אודות ארגון סאפאנד, מטעם המועצה הלאומית של קואליציית האופוזיציה האיראנית
↑  המוסד ב-2012: איראן סוגרת קצוות לקראת ייצור פצצה, nrg, פברואר 2015, באתר nrg
↑  דיווח: איראן העבירה את פיתוח הגרעין הצבאי לאתר סודי ליד טהרן, באתר ynet, 8 באוקטובר 2014
↑  שר הביטחון האיראני חשף טיל שיוט, באתר ערוץ 7
| --- | --- |
בקרת זהויות :  ISNI: 0000 0004 0598 4678
ג'ון הארלד

ג'ון ויליאם הארלד (באנגלית: John William Harreld‏; 24 בינואר 1872 – 26 בדצמבר 1950) היה חבר בית הנבחרים של ארצות הברית וסנאטור מאוקלהומה. הארלד היה הסנאטור הרפובליקני הראשון שנבחר באוקלהומה וייצג שינוי בפוליטיקה של אוקלהומה.
ביוגרפיה

הארלד נולד ב-24 בינואר 1872 במחוז באטלר, קנטקי, ליד מורגנטאון למרתה הלם ותומאס נלסון הארלד. הוא למד בבתי ספר ציבוריים, בבית הספר הרגיל בלבנון, אוהיו, ובריאנט אנד סטראטון לעסקים קולג' של לואיסוויל, קנטקי, שם לימד בזמן שלמד משפטים. הוא התקבל ללשכת עורכי הדין בשנת 1889, והחל לעסוק בכך במורגנטאון. הוא היה עורך דין של מחוז באטלר מ-1892 עד 1896. לאחר שהתחתן עם לורה וורד ב-20 באוקטובר 1889, ונולד לו בן, וורד, הוא עבר לארדמור, טריטוריית אוקלהומה, ב-1906. הוא היה שופט בפשיטות רגל בשנים 1908 עד 1915, כאשר התפטר כדי להיות מנהל בתאגיד נפט. הוא עבר לאוקלהומה סיטי ב-1917 ועסק בהפקת נפט והמשיך בעיסוק בעריכת דין. לאחר מות אשתו הראשונה, הוא התחתן עם אחותה של אשתו, ת'רלו וורד, בשנת 1931.
הארלד נבחר, ב-8 בנובמבר 1919, כרפובליקני לקונגרס ה-66 כדי למלא את המשרה שהתפנתה בשל מותו של ג'וזף ב. תומפסון, וכיהן עד 3 במרץ 1921. הוא לא הועמד למינוי מחדש, לאחר שהפך למועמד למועמדות הרפובליקנית לסנאט האמריקאי; הוא נבחר לסנאט ב-1920 וכיהן מ-4 במרץ 1921 עד 3 במרץ 1927; הוא נכשל בניסיונו להיבחר מחדש ב-1926. הוא כיהן כיו"ר הוועדה לענייני האנדיאנים של הסנאט. הוא נכשל בניסיונו להיבחר ב-1940 לקונגרס ה-77 וחזר לאוקלהומה סיטי, שם המשיך בעיסוק בעריכת דין והתעניינותו בעסקי הנפט.
הוא מת באוקלהומה סיטי, אוקלהומה, ב-26 בדצמבר 1950, ונקבר בבית הקברות פיירלון.
אף איי או שוורץ

| --- | --- |


המטה הראשי של החברה, בבניין ג'נרל מוטורס
 נתונים כלליים
 מייסדים:  פרדריק אוגוסט אוטו שוורץ 
 תקופת הפעילות:  1862–2015 (כ־153 שנים) 
 חברת אם:  טויס אר אס 
 מיקום המטה:  בניין ג'י אי 
 ענפי תעשייה:  צעצועים
  
 faoschwarz.com
 
חזית חנות הדגל בניו-יורק, 2003
דוכן ממתקים בחנות
חזית החנות בשעת לילה
אף-איי-או שוורץ (באנגלית: FAO Schwartz) היא חנות צעצועים בארצות הברית, שפעלה משנת 1862 עד שנסגרה ב-2015. החנות הייתה מפורסמת במיוחד בזכות חיות הפרווה בגודל אמיתי שהוצעו בה למכירה, לצד בובות, משחקים וצעצועים. היא שכנה בשדרה החמישית בניו יורק.
היסטוריה

החנות נוסדה בעיר בולטימור בשנת 1862 תחת השם "בזאר הצעצועים" (Toy Bazaar) על ידי מהגר גרמני בשם פרדריק אוגוסט אוטו שוורץ. שוורץ ואחיו מכרו בחנות עודפים של צעצועי איכות מחנות אחרת, ועד מהרה פתחו חנויות נוספות גם בפילדפיה ובבוסטון. ב-1870 פתח שוורץ בניו יורק את החנות "בזאר הצעצועים של שוורץ" (Schwartz Toy Bazaar) בשדרות ברודוויי, וב-1880 העביר את החנות אל כיכר יוניון. בשנת 1897 התרחבה החנות, והעיתון הניו יורק טיימס הכתיר את שוורץ כ"מוכר הצעצועים הגדול ביותר בעיר".
החל משנת 1869 ומדי שנה נערכה בחנות תערוכת צעצועים לקראת חג המולד, ומאז 1876 פרסמה החנות מדי שנה קטלוג של מתנות לחג. ב-1896 הכתיר שוורץ את חנותו בתור "המפקדה של סנטה קלאוס". שם החנות הפך לשם בו היא מוכרת עד היום בזכות מודעות שפרסם שוורץ בעיתונות, ובהן צירף את ראשי התיבות של שמו לשם החנות. לשדרה החמישית הגיע שוורץ ב-1931, אך רק בשנת 1986 עברה החנות למיקומה הנוכחי בבניין ג'נרל מוטורס, בפינת רחוב 58 והשדרה החמישית.
בשנת 1963 מכרה משפחת שוורץ את החזקותיה בחנות, שהחליפה מאז כמה בעלים. בשנות ה-90 רכשה את המותג חברה הולנדית, שהרחיבה את פעילותה ופתחה 42 סניפים נוספים ב-40 מיקומים נוספים. 18 מבין סניפים אלה נסגרו בשנת 2001, ובשנת 2003 הכריז המותג FAO Schwartz על פשיטת רגליעקב שרגל, ניו יורק, ‏בעליה של רשת הצעצועים האמריקנית FAO Schwarz הגישו בקשה לפשיטת רגל, באתר גלובס, 15 בינואר 2003, וחנות הדגל בניו יורק נסגרה בתחילת שנת 2004. לקראת סוף השנה נפתחה החנות מחדש, ובשנת 2009 נרכשה שוב על ידי רשת "טויס אר אס".
חנות הדגל בניו יורק

FAO Schwarz הייתה ידועה במבחר הגדול של חיות הקטיפה ובפסנתרי הרצפה אותם היא מוכרת, גרסאות מוקטנות של פסנתר הרצפה שהופיע בסצנה המפורסמת בסרט ביג, בכיכובו של טום הנקס. בחנות מוצעים למכירה גם כמה פריטי יוקרה כמו למשל כדורגל שולחן שכל השחקנים בו הן בובות ברבי, ומחירו 25,000 דולר. מרבית הצעצועים בחנות נושאים את שם המותג של שוורץ, אך לצידם נמכרים גם צעצועים אחרים של חברות הצעצועים המובילות בעולם.
בשנת 2008 נפתחה בחנות סדנה שבה יכולים הלקוחות לעצב לעצמם בובות בסגנון החבובות, וסדנאות נוספות בחנות מאפשרות ללקוחות לעצב בובות ברבי ובובות נוספות בהתאמה אישית, ובכלל זה צבע השיער, התסרוקת, צבע העיניים, גוון העור ותלבושות מתוך מבחר גדול.
לצד הצעצועים נמכרים בחנות גם מגוון עצום של ממתקים – דובי גומי, סוכריות נחש, שוקולדים ופאדג'. מאז שנת 2011 מתפרשת מחלקת הממתקים של החנות על פני קומה שלמה, שעוצבה במיוחד עם דוכני תצוגה וגרסאות ענק של הממתקים האהובים.
ביולי 2015 פורסם שעקב מחיר השכירות היקר במנהטן ומיעוט הקניות המבוצעות בה בפועל, מפסידה החנות כסף והיא תיסגר.
הלוגו

הלוגו של החנות השתנה לאורך השנים וכלל דוב צעצוע, קוביות, חייל צעצוע, סוס נדנדה ושעון מצויר. ב-2010 עוצב מחדש הלוגו בצבעי אדום וכסף, שמבליטים את ראשי התיבות של מייסד החברה, שוורץ, ולצידו הקמע החדש של החנות, שזכה לשם "וויט".
בתרבות הפופולרית

1987 - בסרט עסקים גדולים נתקלת בט מידלר בבעלה ובבנה של אחותה האובדת בחנות.
1988 - בסרט בייבי בום יוצאת דיאן קיטון למסע קניות בחנות, בניסיון לפצות על כך שרצתה להציע את התינוקת שלה לאימוץ.
1988 - טום הנקס ורוברט לוג'יה מנגנים בסרט ביג על פסנתר הענק שבחנות.
1995 - סצנת הסיום בסרטו של וודי אלן, אפרודיטה הגדולה, מתרחשת בחנות.
הערות שוליים

↑  יעקב שרגל, ניו יורק, ‏חנות הצעצועים הידועה FAO שוורץ נמכרה לחברת השקעות מניו-יורק, באתר גלובס, 28 בדצמבר 2003
↑  רינה רוזנברג , TheMarker, החנויות שבהן תמצאו צעצועים ובגדים לילדים, באתר הארץ, 26 ביוני 2009
↑  אור בר שלום, משחק החיים: חנויות הצעצועים הטובות בעולם, באתר הארץ, 11 במאי 2012
↑  כתבה בעיתון האקונומיסט
| --- | --- |
בקרת זהויות :  ISNI: 0000 0000 9146 8389  LCCN: n99037222  VIAF: 133878554   WorldCat (עם VIAF): 133878554